LIETUVOS RESPUBLIKOS SEIMO

N U T A R I M AS

DĖL APKALTOS SEIMO NARIUI ALEKSANDRUI SACHARUKUI PRADŽIOS IR KREIPIMOSI Į LIETUVOS RESPUBLIKOS KONSTITUCINĮ TEISMĄ

2010 m. gegužės 25 d. Nr. XI-837

Vilnius

Lietuvos Respublikos Seimas, vadovaudamasis Lietuvos Respublikos Konstitucijos 105 straipsnio 3 dalies 4 punktu ir Seimo statuto 239 straipsnio 1 dalimi,

n u t a r i a :

1 straipsnis.

Pradėti apkaltos procesą Lietuvos Respublikos Seime Seimo nariui Aleksandrui SACHARUKUI.

2 straipsnis.

Kreiptis į Lietuvos Respublikos Konstitucinį Teismą išvados, ar Seimo nario Aleksandro Sacharuko konkretūs veiksmai, nurodyti Seimo specialiosios tyrimo komisijos dėl Seimo narių pateiktų siūlymų pradėti apkaltos procesą Seimo nariui Aleksandrui Sacharukui pagrįstumui ištirti ir išvadai dėl pagrindo pradėti apkaltos procesą parengti išvadoje, prieštarauja Lietuvos Respublikos Konstitucijai.

SEIMO PIRMININKĖ	IRENA DEGUTIENĖ

_________________